  Майя Бывальцева Удмуртиысь кык кибашлыос «Русь мастеровая» огъяросси вожвылъяськонын Россиысь устоосыз калык ужусточиос (мастеръёс) луизы. Со сярысь Удмуртиысь Калык творчествоя элькун юртлэн чеберлыко киужъёсъя ёзэтэз ивортэ. Кияса ёросысь чеберлыко киужъёсъя юртысь Надежда Камашева «Куиськон» ӧръя вормисьлэсь дипломзэ басьтӥз. Вожвылъяськонын со кускерттон лэсьтӥз. Глазкарысь шаертодонъя музейлэн чеберлыко киужъёсъя ёзэтысьтыз Ольга Ивонина «Чеберлыко марӟан» ӧрын вормиз. Солэсь ужъюлтошсэ Надежда Наговицынаез «Чеберлыко туй» ӧрын нимысьтыз дипломен пусйизы. Азьвылгес ивортӥмы ни вал, нимысьтыз диплом Киясаысь но Якшур-Бӧдьяысь кибашлыос басьтӥзы шуыса. Вожвылъяськон 23-24 инвожое Чувашиын ортчиз. Отчы 31 улосвылъёсысь 80 ужусточиос пыриськизы.  Тегъёс: Лулчеберет Удмуртия Глазкар Кияса кибашлыос киуж  